
谞讚专讬诐 讟讜 注"讗 - 驻讬专讜砖 砖讟讬讬谞讝诇抓

讻讬 [讻讗砖专] 诇讗 诪讝讚讛讬专 [谞讝讛专] 讗讚诐 讘拽讬讜诐 谞讚专, 讛专讬 讝讛 讚讜讜拽讗 讘转谞讗讛 [讘转谞讗讬], 讻讙讜谉 讘诪拽专讛 讛专讗砖讜谉 砖讛砖讬谞讛 诇诪讞专转 讛讬讗 专拽 转谞讗讬 砖注诇 驻讬讜 讞诇 讛讗讬住讜专 诇诪驻专注 鈥� 讗讬谉 讗讚诐 谞讝讛专 讘讜, 讜讬讻讜诇 诇讘讜讗 诇讻诇诇 讗讬住讜专. 讗讘诇 讘讗讬住讜专讗 [讘讗讬住讜专] 鈥� 诪讝讚讛专 [讛讜讗 谞讝讛专], 讜讘诪拽专讛 砖讗诪专谞讜 砖讬砖 诪诪砖 讗讬住讜专 讘砖讬谞讛 砖讘讬讜诐 讛砖谞讬 鈥� 讛专讬 讛讜讗 谞讝讛专 讘讚讘专, 讜讗讬谉 讞讜砖砖讬诐 砖讬注讘讜专. 讜诪注转讛 诪谞住讬诐 诇讛讘讬讗 专讗讬讛 讘诪讞诇讜拽转 讝讜 诪谉 讛诪砖谞讛.


转谞谉 [砖谞讬谞讜 讘诪砖谞转谞讜]: "拽讜谞诐 砖讗谞讬 讬砖谉", 讗讜 "砖讗谞讬 诪讛诇讱", 讗讜 "砖讗谞讬 诪讚讘专", 讛专讬 讝讛 谞讚专. 讜谞讘专专: 讛讬讻讬 讚诪讬 [讻讬爪讚 讘讚讬讜拽 讛讬讛 讛讚讘专]? 讗讬诇讬诪讗 [讗诐 转讗诪专] 砖讛诪砖诪注讜转 讛讬讗 讘讚讬讜拽 讻讚拽转谞讬 [讻驻讬 砖砖谞讛 讘诪砖谞讛], 讬砖 诇转诪讜讛: 讜讻讬 讛讗讜诪专 "砖讗谞讬 讬砖谉" 诪讬 讛讜讬 谞讚专讗 [讛讗诐 讛讜讗 谞讚专] 讻诇诇? 讜讛转谞谉 [讜讛专讬 砖谞讬谞讜 讘诪砖谞讛]: 讞讜诪专 讘砖讘讜注讜转 诪讘谞讚专讬诐, 砖讛砖讘讜注讜转 讞诇讜转 注诇 讚讘专 砖讬砖 讘讜 诪诪砖 讜注诇 讚讘专 砖讗讬谉 讘讜 诪诪砖, 诪讛 砖讗讬谉 讻谉 讘谞讚专讬诐, 讜诪讗讞专 砖砖讬谞讛 讚讘专 砖讗讬谉 讘讜 诪诪砖 讛讜讗, 讻讬爪讚 讗诐 讻谉 讬讻讜诇 讛拽讜谞诐 诇讞讜诇 注诇讬讛! 讗诇讗 讬砖 诇讜诪专 砖诪讚讜讘专 砖讗诪专: "拽讜谞诐 注讬谞讬 讘砖讬谞讛", 讜诪讗讞专 讜注讬谞讬讜 讚讘专 砖讬砖 讘讜 诪诪砖 讛诐, 诇讻谉 讞诇 谞讚专讜.


讜谞讘专专 注讜讚: 讗讬 [讗诐] 砖诇讗 讬讛讬讘 砖讬注讜专讗 [谞转谉 砖讬注讜专 诇讚讘专] 讜讗住专 注爪诪讜 讘砖讬谞讛 诇注讜诇诐, 诪讬 砖讘拽讬谞谉 诇讬讛 [讛讗诐 诪谞讬讞讬诐 讗讜转讜] 砖诇讗 讬讬砖谉 注讚 讚注讘专 [砖讬注讘讜专] 讘注诇 讻专讞讜 注诇 讗讬住讜专 "讘诇 讬讞诇" 讻讗砖专 讬讬砖谉? 讜讛讗诪专 [讜讛专讬 讗诪专] 专' 讬讜讞谞谉: 诪讬 砖讗诪专 "砖讘讜注讛 砖诇讗 讗讬砖谉 砖诇砖讛 讬诪讬诐", 讻讬讜谉 砖讗谞讜 讬讜讚注讬诐 砖讗讬谉 讗讚诐 诪住讜讙诇 诇讻讱 鈥� 讗讬谉 诪谞讬讞讬诐 诇讜 砖讬注讘讜专 注诇 讛砖讘讜注讛, 讗诇讗 诪诇拽讬谉 讗讜转讜 诪砖讜诐 砖讘讜注转 砖讜讗 讜讬砖谉 诇讗诇转专 (诪讬讚). 讜讗祝 讻讗谉 诇讗 讬讞讜诇 讛谞讚专 讻砖诇讗 拽讘注 诇讜 讝诪谉! 谞诪爪讗 砖讗讬 讗驻砖专 诇驻专砖 讗转 讛诪砖谞讛 讘爪讜专讛 讝讜.


讗诇讗 谞讗诪专 砖讛讻讜讜谞讛 讘诪砖谞讛 讛讬转讛 砖讗诪专 "拽讜谞诐 注讬谞讬 讘砖讬谞讛 诇诪讞专 讗诐 讗讬砖谉 讛讬讜诐", 砖讗住讜专 诇讜 诇讬砖讜谉 讛讬讜诐 讻讚讬 砖诇讗 讬注讘讜专 讗讬住讜专 "讘诇 讬讞诇" 讗诐 诇讗 讬讬砖谉 诪讞专. 讗讜诇诐 讝讛 诇讗 谞讬转谉 诇讛讬讗诪专, 砖讻谉 讛讗 讗诪专转 [讛专讬 讗讜诪专 讗转讛] 砖讘谞讚专 讻讝讛 诇讚注转 讛讻诇 讗讬谉 诪拽驻讬讚讬诐 砖诇讗 讬讬砖谉 讛讬讜诐, 讻讬讜谉 砖讻诇 讚讘专 砖讛讜讗 讘讗住讜专讬讛, 诪讝讚讛专 [讘讗讬住讜专讜, 谞讝讛专] 讜诇讗 讬注讘讜专 注诇讬讜 诇诪讞专转, 讜讗诐 讻谉, 诪讚讜注 讗住讜专 诇讜 诇讬砖讜谉 讛讬讜诐?


讗诇讗 驻砖讬讟讗 [驻砖讜讟] 砖驻讬专讜砖 讛讚讘专讬诐 砖讗诪专 "拽讜谞诐 注讬谞讬 讘砖讬谞讛 讛讬讜诐 讗诐 讗讬砖谉 诇诪讞专". 讜诪注转讛 讗讬 诇讗 谞讬讬诐 [讗诐 讗讬谞讜 讬砖谉] 讛讬讜诐, 讻讬 谞讬讬诐 [讻讗砖专 讬讬砖谉] 诇诪讞专 诪讗讬 [诪讛] "讘诇 讬讞诇 讚讘专讜" 讗讬讻讗 [讬砖] 讘讻讱? 讗诇讗 诇讗讜 讘讚谞讬讬诐 [讛讗诐 诇讗 诪讚讜讘专 讻讗谉 讘诪讬 砖讻讘专 讬砖谉] 讜诪讝讛讬专讬诐 讗讜转讜 砖诇讗 讬讬砖谉 诪讞专, 讻讚讬 砖诇讗 讬注讘讜专 诪砖讜诐 "讘诇 讬讞诇" 诇诪驻专注. 讗诇诪讗 讗讬转讬讛 讚谞讬讬诐 [诪讻讗谉 砖讬砖谞讜 诪爪讘 砖讘讜 讛讜讗 讬砖谉 讛讬讜诐] 诇诪专讜转 讛谞讚专, 讜讗讬谉 讞讜砖砖讬诐 砖诪讗 讬讬砖谉 讙诐 诪讞专. 讜转讬讜讘转讗 [讜讛专讬 讝讜 拽讜砖讬讛 讞诪讜专讛] 注诇 专讘 讬讛讜讚讛 砖讗诪专 砖讗住讜专 诇讬砖讜谉 讛讬讜诐 讻讚讬 砖诇讗 讬注讘讜专 注诇 讛谞讚专 讻讗砖专 讬讬砖谉 诇诪讞专!


讜讚讜讞讬诐: 讗讬谉 讝讜 拽讜砖讬讛, 讻讬 拽转谞讬 [讻讗砖专 砖谞讛 讘诪砖谞讛], 诇讗 谞讗诪专 讘讛 砖诪讜转专 诇讜 诇讻转讞讬诇讛 诇讬砖讜谉, 讗诇讗 讚讗讬 谞讬讬诐 [砖讗诐 讬砖谉] 讛讬讜诐, 爪专讬讱 诇讛讬讝讛专 砖诇讗 讬讬砖谉 诪讞专, 砖讗讝 讬讞讜诇 注诇讬讜 讛讗讬住讜专.


专讘讬谞讗 讗诪专: 诇注讜诇诐 转驻专砖 讻讚拽转谞讬 [讻驻讬 砖砖谞讛 讘讚讬讜拽] 砖讗诪专 "拽讜谞诐 砖讗谞讬 讬砖谉", 讜诪讛 砖讛拽砖讬谞讜 砖讗讬谉 谞讚专 转讜驻住 讘讚讘专 砖讗讬谉 讘讜 诪诪砖 鈥� 讬砖 诇讜诪专 砖诪注讬拽专 讛讚讬谉 讘讗诪转 讗讬谉 讝讛 谞讚专, 讜诪讗讬 [讜诪讛 诪砖诪注讜转] 诇砖讜谉 "讘诇 讬讞诇" 讛讗诪讜专讛 讘诪砖谞讛 讻讗谉 鈥� 讬砖 诇驻专砖 砖讛讜讗 诪讚专讘谞谉 [诪讚讘专讬 住讜驻专讬诐]. 砖讗祝 砖讗讬谞讜 谞讚专 讛讗讜住专讜 诪谉 讛转讜专讛, 诪讻诇 诪拽讜诐 讗诪专讜 讞讻诪讬诐 砖讗住讜专 诇讜 诇注讘讜专 注诇 诪讛 砖讗诪专.


讜砖讜讗诇讬诐: 讜诪讬 讗讬讻讗 [讜讛讗诐 讬砖] 讗讬住讜专 "讘诇 讬讞诇" 诪讚专讘谞谉 [诪讚讘专讬 住讜驻专讬诐]? 讜诪砖讬讘讬诐: 讗讬谉 [讻谉], 讜讛转谞讬讗 [讜讗讻谉 讻谉 砖谞讬谞讜 讘讘专讬讬转讗]: 讚讘专讬诐 讛诪讜转专讬谉 诪谉 讛讚讬谉 讜讗讞专讬诐 谞讛讙讜 讘讛谉 讗讬住讜专, 砖讻讱 诪谞讛讙诐 诇讗住讜专 鈥� 讗讬 (讗讬谉) 讗转讛 专砖讗讬 诇讛转讬专谉 讘驻谞讬讛诐, 砖谞讗诪专: "诇讗 讬讞诇 讚讘专讜" (讘诪讚讘专 诇, 讙), 砖讗诐 讬谞讛讙讜 讛讬转专, 讬砖 讘讻讱 讻注讬谉 讞讬诇讜诇 谞讚专. 讜讗祝 砖诇讗 讛讬讛 讻讗谉 谞讚专 砖诇 诪诪砖 讗诇讗 专拽 诪谞讛讙, 诪讻诇 诪拽讜诐 讬砖 讘讻讱 诪砖讜诐 "诇讗 讬讞诇 讚讘专讜" 诪讚讘专讬 住讜驻专讬诐.


讜诪谞住讬诐 诇讛讘讬讗 专讗讬讛 讗讞专转 谞讙讚 讚注转 专讘 讬讛讜讚讛, 转谞谉 [砖谞讬谞讜 讘诪砖谞讛]: 讗诪专 诇讗砖转讜 "拽讜谞诐 砖讗转 谞讛谞讬转 诇讬 (诪诪谞讬) 注讚 讛驻住讞 讗诐 转诇讻讬 诇讘讬转 讗讘讬讱 注讚 讛讞讙" (讞讙 讛住讜讻讜转 砖讗讞专讬讜), 讗诐 讛诇讻讛 诇讘讬转 讗讘讬讛 诇驻谞讬 讛驻住讞 鈥� 讗住讜专讛 讘讛谞讗转讜 注讚 讛驻住讞, 砖讛专讬 注讘专讛 注诇 讛转谞讗讬 砖诇讜, 讜讞诇 讛谞讚专, 讜讗住讜专讛 诇讬讛谞讜转 诇讜.


讜谞讚讬讬拽, 讗诐 讛诇讻讛 诇驻谞讬 讛驻住讞 鈥� 讗住讜专讛, 讗诐 诇讗 讛诇讻讛 鈥� 诇讗 讗住讜专讛. 讜讛专讬 讛转谞讗讬 砖讛转谞讛 注讬诪讛 讛讬讛 注讚 诇讞讙, 讜讬砖 诇讞砖讜砖 砖诪讗 转诇讱 诇讗讘讬讛 诇驻谞讬 讛讞讙 讜转注讘讜专 诇诪驻专注 注诇 讗讬住讜专 讛谞讚专. 讜拽砖讛 讛讚讘专 诇砖讬讟转 专讘 讬讛讜讚讛 讛讗讜住专!


讗诪专 专' 讗讘讗: 讬砖 诇驻专砖 讻讱, 讗诐 讛诇讻讛 诇驻谞讬 讛驻住讞 鈥� 讗住讜专讛 诇讛谞讜转 诪诪谞讜, 讜讗诐 谞讛谞转讛 诪诪谞讜, 砖注讘专讛 注诇 讛谞讚专 鈥� 诇讜拽讛. 诇讗 讛诇讻讛 诇驻谞讬 讛驻住讞 讛专讬 讝讜 讗住讜专讛 讘注诇诪讗 [讘诇讘讚] 砖讛专讬 诇讗 讞诇 注诇讬讛 注讚讬讬谉 讛讗讬住讜专, 讗诇讗 砖讬砖 诇讞砖讜砖 砖诪讗 转注讘讜专 注诇 转谞讗讜 诇讗讞专 讛驻住讞, 讜谞诪爪讗 诇诪驻专注 砖注讘专讛 注诇 讗讬住讜专 讛讛谞讗讛 诪诪谞讜.


讜砖讜讗诇讬诐: 讗讬诪讗 住讬驻讗 [讗诪讜专 讗转 住讜驻讛] 砖诇 讗讜转讛 诪砖谞讛: 讗诐 讛诇讻讛 讗讞专 讛驻住讞 鈥�/b> 讛专讬 讛讜讗 讘"讘诇 讬讞诇 讚讘专讜". 讜谞讘专专: 讜讗讬 [讜讗诐] 诪讚讜讘专 砖诇讗 讗讬转讛谞讬 [谞讛谞转讛] 诇驻谞讬 讛驻住讞, 诪讬 讗讬讻讗 [讛讗诐 讬砖] 讗驻砖专讜转 砖转注讘讜专 注诇 "讘诇 讬讞诇"? 讛专讬 诇讗 注讘专讛 注诇 讛谞讚专! 讗诇讗 驻砖讬讟讗 [驻砖讜讟] 砖诪讚讜讘专 讻讗谉 讚讗讬转讛谞讬 [砖谞讛谞转讛] 诇驻谞讬 讛驻住讞, 讜讗诐 讛诇讻讛 讗讞专 讛驻住讞 诇驻谞讬 讛讞讙 鈥� 谞诪爪讗 砖注讘专讛 注诇 讛谞讚专. 讗诇诪讗 [诪讻讗谉] 砖诪讬转讛谞讬 [砖谞讛谞讬转], 讻诇讜诪专, 砖专砖讗讬转 讛讬讗 诇讬讛谞讜转 诇诪专讜转 砖讗讞专 讻讱 讗驻砖专 砖转注讘讜专 注诇 讛转谞讗讬 讜转讘讜讗 诇讬讚讬 注讘讬专讛 注诇 讛谞讚专,

